Bărbatul din Galați care și-a înjunghiat părinții și a atacat cu un cuțit un polițist nu va răspunde penal. Motivul invocat
Bărbatul de 34 de ani din Galați care, în urmă cu două săptămâni, și-a înjunghiat ambii părinți și a atacat cu un cuțit un polițist, nu avea discernământ. Așa că nu va răspunde penal.
Acesta este rezultatul expertizei psihiatrice solicitate de anchetatori, în cazul care a îngrozit orașul pe 13 februarie.
Procurorii au cerut schimbarea măsurii arestului preventiv cu internarea bărbatului într-un centru specializat pentru sănătate mintală, dar magistrații au respins solicitarea, așa că, deocamdată, individul rămâne după gratii. Pe numele lui este deschis un dosar penal pentru triplă tentativă la omor.